**«Вундеркинд» ментальді арифметика үйірмесі.**

Ментальді арифметика – бұл ауызша есептеу жүйесіне негізделген 7 жастан бастап, 13 жасқа дейінгі балалардың ақыл-ой қабілетін дамытудың бірегей әдістемесі. Осы әдістемемен оқи отырып, бала калькулятордың көмегіне жүгінбестен, жылдамырақ ойда бірнеше секунд ішінде кез келген (қосу, азайту, көбейту, бөлу, санның квадрат түбірін есептеу) арифметикалық тапсырмаларды шеше алады.

Ментальді арифметика оқушылардың интелектуалды ойлау қабілетін дамытудың бірегей әдісі. Бұл курстың көмегімен оқушы өзінің интелектуалды деңгейін, есте сақтау, терең ойлау қабілеттерін және бір мезгілде бірнеше әрекет жасауды үйренеді. Ментальді арифметика оқып үйренген оқушы басқалардан өзінің интелектуалды ойлау қабілетімен ерекшеленіп, таңдаған мамандығы болсын, қоғамда болсын көздеген мақсатына оңай жетеді.

**Үйірме жетекшісі - Ауданбаева Айзат**

**Мақсаты:**

* Ментальді арифметика әдісі арқылы оқушылардың интелектуалды ойлау қабілеттерін дамытып, жеке тұлға қалыптастыру.
* Оқушылардың интелектуалды және логикалық ойлау, есте сақтау қабілеттерін дамытып, математикаға қызығушылығын арттыру.

**Міндеттері:**

* Оқушылардың математикаға қызығушылығын арттыру үшін тиімді іс-шаралар ұйымдастыру;
* Оқушылардың арифметикалық есептерге деген қызығушылығын арттыру;
* Оқушыларға математиканың өз өмірлеріне пайдасын жетік түсіндіру.

 **Күтілетін нәтиже:**

· Ойын тиянақтап, жеткізе алады;

· Фотографиялық есте сақтау қабілеті артады;

· Дәл және жылдам ойлай алады;

· Өзіне сенімі артады;

· Шығармашылық ойлау қабілеті артады;

· Есту және бақылаушылық қабілеті дамиды

· Логикалық ойлау және есте сақтау қабілеттері арқылы оқудағы жетістіктері артады.

**«Вундеркинд» ментальді арифметика үйірмесінің жоспары**

|  |  |  |  |
| --- | --- | --- | --- |
| № | Тақырыбы | Мерзімі | Жауапты |
| 1 | «Абак» шотымен танысу | Ақпан | Ауданбаева А. |
| 2 | «Абак» шотымен санау | Наурыз | Ауданбаева А. |
| 3 | Екі таңбалы санға бір таңбалы санды қосу | Сәуір | Ауданбаева А. |
| 4 | Екі таңбалы санға үш таңбалы санды қосу | Мамыр | Ауданбаева А. |
| 5 | Қосу мен азайту | Қыркүйек | Ауданбаева А. |
| 6 | Үш таңбалы сандарды қос | Желтоқсан | Ауданбаева А. |